
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 16 noiembrie 2010               

Pl.x 513/2010                     


                                                               AVIZ
asupra propunerii legislative privind modificarea alineatului (7) al articolului 284 din Legea nr.571 din 22 decembrie 2003 privind Codul fiscal
            În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare cu propunerea legislativă privind modificarea alineatului (7) al articolului 284 din Legea nr.571 din 22 decembrie 2003 privind Codul fiscal, trimisă cu adresa nr. Pl.x 513 din 9 noiembrie 2010 şi înregistrată cu nr. 31/879 din 9 noiembrie 2010.
Conform dispoziţiilor art.75 alin.(1) din Constituţia României, republicată şi ale art. 92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă în şedinţa din 16 noiembrie 2010.
Propunerea legislativă are ca obiect de reglementare modificarea alin.(7) al art. 284 din Legea nr. 571/2003 privind Codul fiscal, cu modificările şi completările ulterioare, în sensul stabilirii cadrului legal unic referitor la scutirea de la plata impozitelor pentru terenul aferent clădirii utilizate ca domiciliu, precum şi a impozitului pe terenurile arabile situate în extravilan în suprafaţă de 5 ha, a veteranilor de razboi şi a văduvelor de război nerecăsătorite. 
Membrii comisiei au examinat propunerea legislativă supusă avizării, expunerea de motive, avizul favorabil al Consiliului Legislativ nr.308 din 26 martie 2010 şi punctul de vedere al Guvernului, transmis cu adresa nr.1307 din 18 mai 2010, prin care nu se susţine adoptarea acestei propuneri legislative.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a propunerii legislative, întrucât soluţiile legislative propuse au fost introduse în Codul fiscal, la art. 284 alin. (72) prin Legea nr. 24/2010 pentru modificarea şi completarea art.284 din Legea nr.571/2003 privind Codul fiscal, publicată în Monitorul Oficial al României nr. 143 din data de 14 martie 2010. 

Drept urmare, propunerea legislativă a rămas fără obiect.

           În raport cu obiectul şi conţinutul reglementării, propunerea legislativă face parte din categoria legilor ordinare. 
                PREŞEDINTE,                                                         SECRETAR,

                Daniel BUDA                                                 Gabriel ANDRONACHE
Consilier, Ciprian Bucur

